**MÓDOSÍTOTT ELJÁRÁST MEGINDÍTÓ FELHÍVÁS**

**a Kbt.[[1]](#footnote-1) 113. § (1) bekezdése szerinti nyílt közbeszerzési eljárásban**

**A) Az ajánlatkérő hivatalos megnevezése és címe**

**Eszterházy Károly Egyetem**

címe: 3300 Eger, Eszterházy tér 1.

telefon: +36/20/578-2150

telefax: -

honlap cím: https://uni-eszterhazy.hu/

Kapcsolattartó: dr. Bélteki Antónia

E-mail címe: [belteki.antonia@uni-eszterhazy.hu](mailto:belteki.antonia@uni-eszterhazy.hu)

További információ a következő címen szerezhető be:

Kapcsolattartó: dr.Lánchidi Csaba felelős akkreditált közbeszerzési szaktanácsadó

lajstromszám: 00605

cím: 1051 Budapest, Nádor u. 5 2/6.

e-mail cím: [lanchidicsaba@gmail.com](mailto:lanchidicsaba@gmail.com)

Telefon: +36305579422

Helyettes felelős akkreditált közbeszerzési szaktanácsadó: dr. Bélteki Antónia, Lajstromszám: 00203

**B) AZ eljárás jogcíme**

Ajánlatkérő a közbeszerzési eljárást a Kbt. 113. § (1) bekezdése alapján indítja meg. Ajánlatkérő a Közbeszerzési Hatóság részére 2017. július 10. napján megküldte jelen eljárás vonatkozásában az összefoglaló tájékoztatást. A gazdasági szereplők számára az érdeklődésük jelzésére 2017. július 18. napján 12.00 óráig volt lehetőség az összefoglaló tájékoztatóban közzétettek szerint. A jelen közvetlen ajánlattételi felhívás megküldésére a határidő lejártát követően kerül sor.

**C) Egyéb közbeszerzési dokumentum rendelkezésre bocsátásának módja, időpontja és pénzügyi feltételei:**

A teljes közbeszerzési dokumentumot elektronikus úton elérheti térítésmentesen valamennyi érdeklődő és ajánlattételre felkért gazdasági szereplő korlátlanul az alábbi oldalon: <https://uni-eszterhazy.hu/hu/egyetem/kozlemenyek/kozbeszerzesek-1982/eljarasok/c/konyhai-gepek-berendezesek-es-eszkozok-beszerzese>

Ajánlatkérő továbbá az érdeklődő és az ajánlattételre felkért gazdasági szereplők számára a teljes közbeszerzési dokumentumot ellenszolgáltatás nélkül bocsátja rendelkezésre, az Ajánlattételi felhívás megküldésével, illetve a honlapra történő rögzítésével egyidejűleg.

Az elektronikus úton hozzáférhetővé tett Közbeszerzési dokumentumok elérését az ajánlattevő/alvállalkozó által a dokumentáció részét képező „Értesítés dokumentáció kézhezvételéről, letöltéséről” dokumentum hiánytalanul kitöltött változatának a [belteki.antonia@uni-eszterhazy.hu](mailto:belteki.antonia@uni-eszterhazy.hu) e-mail címre történő megküldése igazolja, tekintettel arra, hogy a Kbt. 57. § (2) bekezdése alapján a közbeszerzési dokumentumokat ajánlatonként legalább egy ajánlattevőnek, vagy az ajánlatban megnevezett alvállalkozónak elektronikus úton el kell érnie, az ajánlattételi határidő lejártáig.

**D)** **A KÖZBESZERZÉS TÁRGYA, ILLETŐLEG MENNYISÉGE (NÓMENKLATÚRA)**

Közbeszerzés tárgya: árubeszerzés

Adásvételi szerződés alapján „**Az Eszterházy Károly Egyetem Leányka úti Campusán tankonyha kialakításához konyhai gépek, berendezések és eszközök beszerzése**”

1. **Részfeladat: Konyhai gépek és berendezések beszerzése az alábbiak szerint:**

Összesen 95 db konyhai gép és berendezés beszerzése és beszerelése, üzembe állítása és személyzet betanítása a dokumentáció mellékletét képező ártáblázatban, szerződéstervezetben és műszaki leírásban foglaltak szerint.

Nyertes ajánlattevő feladata, hogy az előzetes felmérésnek megfelelően a már meglévő gépészeti és elektromos csatlakozási pontokat figyelembe véve kerüljenek beszerelésre a berendezések a dokumentáció mellékletét képező tervek alapján.

**Helyszíni bejárás:** Fentiekre tekintettel Ajánlatkérő az 1. részfeladat tekintetében helyszíni bejárást tart **2017. július 24. napján 11.00** órakor.

A találkozási pont címe: **Eszterházy Károly Főiskola C \* épület 3300 Eger, Leányka u. 4. bejárat előtt.**

Kérjük, hogy részvételi szándékukat tájékoztató jelleggel előzetesen, írásban jelezzék a [belteki.antonia@uni-eszterhazy.hu](mailto:belteki.antonia@uni-eszterhazy.hu) e-mail címen, azonban ennek elmaradása esetén is jogosult az érdeklődő gazdasági szereplő a helyszíni bejáráson való részvételre.

A helyszíni bejárás nem minősül a Kbt. 56. § (6) bekezdése szerinti konzultációnak. Az eljárás menetében kiegészítő tájékoztatásra jelen felhívásban foglaltak szerint van mód.

1. **Részfeladat: Éttermi eszközök beszerzése az alábbiak szerint:**

Összesen 6854 db éttermi eszköz beszerzése a dokumentáció mellékletét képező ártáblázatban és műszaki leírásban foglaltak szerint

A részletes műszaki leírást mindkét részfeladat esetén az ajánlattételi dokumentáció tartalmazza.

CPV kód:

|  |
| --- |
| 1.Részfeladat: |

39314000-6 Ipari konyhai berendezések

39100000-3 Bútorok

79998000-6 Betanítási szolgáltatások

51000000-9 Beszerelési szolgáltatások (kivéve szoftverek)

2.Részfeladat:

|  |
| --- |
| 39221180-2 Konyhai eszközök |
|  |

**E) A SZERZŐDÉS MEGHATÁROZÁSA, AMELYNEK MEGKÖTÉSE ÉRDEKÉBEN A KÖZBESZERZÉSI ELJÁRÁST LEFOLYTATJÁK**

1. Részfeladat: Adásvételi szerződés alapján „Az Eszterházy Károly Egyetem Leányka úti Campusán tankonyha kialakításához konyhai gépek, berendezések és eszközök beszerzése” (1. Részfeladat: Konyhai gépek és berendezések beszerzése)
2. Részfeladat: Adásvételi szerződés alapján „Az Eszterházy Károly Egyetem Leányka úti Campusán tankonyha kialakításához konyhai gépek, berendezések és eszközök beszerzése” (2. Részfeladat: Éttermi eszközök beszerzése)

**F) A TELJESÍTÉS HATÁRIDEJE, A SZERZŐDÉST BIZTOSÍTÓ MELLÉKKÖTELEZETTSÉGEK MINDEGYIK RÉSZFELADAT ESETÉN:**

Teljesítés határideje:

1. részfeladat: A nyertes ajánlatban foglaltak szerint, de legfeljebb a szerződés hatályba lépésétől számított 60 nap.
2. részfeladat: A nyertes ajánlatban foglaltak szerint, de legfeljebb a szerződés hatályba lépésétől számított 60 nap.

Ajánlatkérő előteljesítést elfogad.

**Szerződést biztosító mellékkötelezettségek:**

**Meghiúsulási kötbér:** A meghiúsulási kötbér mértéke a meghiúsulással érintett termék nettó vételárának 30%-a.

**Késedelmi kötbér:** A késedelmi kötbér alapja a késedelemmel érintett termék nettó ellenértéke, mértéke a késedelem minden naptári napja után napi 3% a kötbéralapra vetítetten, de összesen legfeljebb a késedelemmel érintett termék nettó ellenértékének 30 %-a.

**Hibás teljesítési kötbér:** Hibás teljesítés esetén, a kötbér mértéke a hibás teljesítéssel érintett termék nettó értékének 3%-a/megkezdett nap a kicserélés időpontjáig, de maximuma hibás teljesítéssel érintett termék nettó értékének 30%-áig.

**Jótállás:** A dokumentáció mellékletét képező ártáblázatban és műszaki leírásban foglaltak szerint. Amennyiben az ártáblázat nem tartalmaz a jótállásra vonatkozó előírást, úgy az elektromos berendezések és gépek esetén 2 év jótállást ír elő Ajánlatkérő a szerződéstervezetben foglaltak szerint.

**Szerződés biztosítékai:**

**Teljesítési biztosíték:** Nyertes Ajánlattevő annak biztosítására, hogy a szerződés tárgyában meghatározott munkákat a szerződésben és mellékleteiben megadott és ajánlatában vállalt feltételek mellett szerződés szerint, hibátlanul elvégzi, a szerződés hatálybalépésével egyidejűleg a szerződésszerű teljesítést igazoló eredményes átadás-átvételi eljárás lezárásának napjáig (teljesítés időpontjáig) köteles az ajánlatkérő rendelkezésére bocsátani az áfa nélkül számított vételár 3 %-ának megfelelő mértékű **teljesítési biztosítékot**. A teljesítési biztosítékot ajánlattevő választása szerint ajánlatkérő szerződés szerinti bankszámlájára való átutalással vagy a Kbt. 134. § (6) bekezdés a) pontjában meghatározott egyéb módon köteles rendelkezésre bocsátani.

A Kbt. 134. § (5) bekezdésére figyelemmel a teljesítési biztosíték határidőre történő rendelkezésre bocsátásáról az ajánlattevőnek az ajánlatban nyilatkoznia kell.

A szerződést biztosító mellékkötelezettségekre és a teljesítési biztosítékra vonatkozó egyéb előírásokat az ajánlati dokumentáció mellékletét képező szerződéstervezet tartalmazza.

**G)** **A TELJESÍTÉS HELYE MINDKÉT RÉSZFELADAT ESETÉN**

3300 Eger, Leányka út 4. Hrsz.: 5559/13 alatti Eszterházy Károly Egyetem Leányka úti C\* épület (földszint, emelet)

**NUTS-kód:** HU312

**H) AZ ELLENSZOLGÁLTATÁS TELJESÍTÉSÉNEK FELTÉTELEI, ILLETŐLEG A VONATKOZÓ JOGSZABÁLYOKRA HIVATKOZÁS MINDEGYIK RÉSZFELADAT ESETÉN**

A számla ellenértékének kifizetésére a Ptk. 6:130. § (1)-(2) bekezdésének figyelembevételével, és a Kbt. 135. § (1) és (6) bekezdések alkalmazásával 30 napon belül kerül sor. A fizetésre egyebekben irányadó az adózás rendjéről szóló 2003. évi XCII. tv. 36/A. §-a.

A szerződésszerű és a jogszabályoknak megfelelő számla(k) a vonatkozó jogszabályi rendelkezések szerint kerülnek kiegyenlítésre:

* A közbeszerzésekről szóló 2015. évi CXLIII. törvény
* A Polgári Törvénykönyvről szóló 2013. évi V. törvény
* Az adózás rendjéről szóló 2003. évi XCII. törvény;
* Az általános forgalmi adóról szóló 2007. évi CXXVII. törvény.
* Az államháztartásról szóló 2011. évi CXCV. törvény
* 272/2014. (XI. 5.) Korm. rendelet a 2014-2020 programozási időszakban az egyes európai uniós alapokból származó támogatások felhasználásának rendjéről

Ajánlatkérő előleget és részszámlázási lehetőséget nem biztosít.

Az ajánlattétel, a szerződéskötés, az elszámolás és a kifizetések pénzneme: magyar forint (HUF).

Európai Unióból származó forrásból támogatott közbeszerzés esetén az érintett projektre (programra) vonatkozó adatok:

Elnevezés, azonosítószám: EFOP-3.5.1-16-2017-00011 - Duális és gyakorlatorientált képzések fejlesztése az Eszterházy Károly Egyetemen

Finanszírozás módja: utófinanszírozás

A projekt támogatási intenzitása: 100,000000%

A finanszírozási és fizetési feltételek részletes szabályait a dokumentáció mellékletét képező szerződéstervezet tartalmazza.

**I) ANNAK MEGHATÁROZÁSA, HOGY AZ AJÁNLATTEVŐ, RÉSZAJÁNLATOT, TÖBBVÁLTOZATÚ (ALTERNATÍV) AJÁNLATOT TEHET-E**

Az ajánlattevő többváltozatú (alternatív) ajánlatot nem tehet egyik részfeladat esetén sem.

Ajánlatkérő biztosítja a részajánlattétel lehetőségét egy vagy több részre vonatkozóan. Az egy ajánlattevőnek odaítélhető szerződésrészek számát Ajánlatkérő nem korlátozza.

**J) AZ AJÁNLATOK ÉRTÉKELÉSI SZEMPONTJA MINDEGYIK RÉSZFELADAT ESETÉN**

1. részfeladat:

A Kbt. 76. § (2) bekezdés c) pontja szerinti ár-érték arány az alábbiak szerint:

**Értékelési szempontok és a kapcsolódó súlyszám:**

1. Ajánlati ár (nettó Ft), az ártáblázat mindösszesen sorában szereplő összeg, súlyszám: 90

2. Jótállás keretében vállalt hibajavítás megkezdése a helyszínen (munkanapokban megadva a hibáról történő ajánlatkérői értesítés ajánlattevői átvételét követő naptól számítva), súlyszám: 5

3. Teljesítési határidő (egész naptári napokban megadva a szerződés hatályba lépésétől számítottan), súlyszám: 5

A legjobb ár-érték arányt tartalmazó ajánlat kiválasztásának értékelési szempontja során az ajánlatok részszempontok szerinti tartalmi elemeinek értékelése során adható pontszám alsó és felső határa: részszempontonként 1-100 pont

Az 1., 2. és 3. részszempontra adott ajánlat a **fordított arányosítás** módszerével kerül értékelésre az alábbi képlet alapján:

**P = (Alegjobb : Avizsgált) x (Pmax - Pmin) + Pmin**

ahol

P: a vizsgált ajánlati elem adott szempontra vonatkozó pontszáma

Pmax: a pontskála felső határa

Pmin: a pontskála alsó határa

Alegjobb: a legelőnyösebb ajánlat tartalmi értéke

Avizsgált: a vizsgált ajánlat tartalmi értéke

Az értékelés részletes módszertanát a közbeszerzési dokumentumok tartalmazzák.

**1. értékelési részszempont: Ajánlati ár**

Az ajánlati árnak teljes körűnek kell lennie, tartalmaznia kell valamennyi költséget, mely a szerződés teljesítése során az ajánlattevő oldalán felmerül, beleértve a termékekhez kapcsolódó szállítási, üzembehelyezési (beszerelési) és betanítási költségeket is.

Az ajánlatkérő az ajánlati árat a felolvasólapon nettó HUF értékben kéri megadni a dokumentációban foglalt ártáblázat szerint. Ajánlatkérő ajánlati árként a termékek nettó egységárának és mennyiségének szorzatainak összegét bírálja (ártáblázat mindösszesen sor). Az ajánlati ár nem köthető semmilyen más külföldi fizetőeszköz árfolyamához.

Ajánlattevőnek ajánlatot kell tennie, „0”, azaz nulla forint „nettó ajánlati ár” megajánlása esetén az ajánlat érvénytelen a Kbt. 73. § (1) bekezdésének e) pontja alapján.

**2. értékelési részszempont: Hibajavítás megkezdése**

Ajánlattevőnek a termékekre jótállás keretében vállalt hibajavítás helyszínen történő megkezdését kell megajánlaniuk egész munkanapok számának feltüntetésével (pl. „2 munkanap”) az alábbiakban megadott időtartam-tartományban:

A legkedvezőbb megajánlás 1 munkanap, ennél alacsonyabb (kedvezőbb) megajánlás esetén is a részszempontra adható maximális pontszám (100 pont) kerül kiosztásra.

A legkedvezőtlenebb megajánlás 10 munkanap, ennél magasabb (kedvezőtlenebb) megajánlás az ajánlat érvénytelenségét vonja maga után.

A hibajavítás helyszínen történő megkezdését a hibáról történő ajánlatkérői értesítés ajánlattevői átvételét követő naptól kell számítani, azzal, hogy a helyszíni hibajavítás megkezdésére és a hibajavításra naponta 8:00 és 17:00 óra között kerülhet sor. A részletes feltételeket a dokumentáció mellékletét képező szerződéstervezet tartalmazza. A hibaelhárítás megkezdését követő 5 napon belül a hibát el kell hárítani. Amennyiben a hiba elhárítása ezen határidőn belül nem történik meg, vagy előre láthatóan nem realizálható, úgy nyertes ajánlattevő cserekészüléket biztosítani köteles a javítás teljes időszakára.

A hibajavítás megkezdésére vonatkozó megajánlást egész munkanapokban kell megadni. Az ajánlat érvénytelen a Kbt. 73. § (1) bekezdésének e) pontja alapján, amennyiben nem egész munkanapokban kerül megadásra a vállalt hibajavítási idő vagy 10 munkanapnál kedvezőtlenebb, magasabb hibajavítási időt vállal Ajánlattevő.

**3. értékelési részszempont: Teljesítési határidő**

A dokumentáció mellékletét képező szerződéstervezet szerint a szerződés akkor tekinthető teljesítettnek, ha a termékeket a nyertes Ajánlattevő a teljesítés helyére leszállítja, szükség esetén beszereli, üzembe helyezi és az Ajánlatkérő által kijelölt személyzetet betanítja, valamint a termékek megfelelnek a mennyiségi és minőségi követelményeknek, valamint a szállítólevél és/vagy az átadás-átvételi jegyzőkönyv aláírásra került és valamennyi vállalt szerződéses feltétel maradéktalanul teljesítésre került.

Ajánlattevőnek a teljesítési határidőt a szerződés hatályba lépésétől számítottan kell megadnia egész naptári napokban számolva. Az ajánlat érvénytelen a Kbt. 73. § (1) bekezdésének e) pontja alapján, amennyiben nem egész naptári napokban kerül megadásra a vállalt határidő vagy 60 napnál kedvezőtlenebb, magasabb teljesítési határidőt vállal Ajánlattevő.

A legkedvezőbb megajánlás 45 nap, ennél alacsonyabb (kedvezőbb) megajánlás esetén is a részszempontra adható maximális pontszám (100 pont) kerül kiosztásra. A legkedvezőtlenebb megajánlás 60 nap, ennél magasabb (kedvezőtlenebb) megajánlás az ajánlat érvénytelenségét vonja maga után.

2. részfeladat:

A Kbt. 76. § (2) bekezdés c) pontja szerinti ár-érték arány az alábbiak szerint:

**Értékelési szempontok és a kapcsolódó súlyszám:**

1. Ajánlati ár (nettó Ft), az ártáblázat mindösszesen sorában szereplő összeg, súlyszám: 95

2.Teljesítési határidő (egész naptári napokban megadva a szerződés hatályba lépésétől számítottan), súlyszám: 5

A legjobb ár-érték arányt tartalmazó ajánlat kiválasztásának értékelési szempontja során az ajánlatok részszempontok szerinti tartalmi elemeinek értékelése során adható pontszám alsó és felső határa: részszempontonként 1-100 pont

Az 1. és 2. részszempontra adott ajánlat a **fordított arányosítás** módszerével kerül értékelésre az alábbi képlet alapján.

**P = (Alegjobb : Avizsgált) x (Pmax - Pmin) + Pmin**

ahol

P: a vizsgált ajánlati elem adott szempontra vonatkozó pontszáma

Pmax: a pontskála felső határa

Pmin: a pontskála alsó határa

Alegjobb: a legelőnyösebb ajánlat tartalmi értéke

Avizsgált: a vizsgált ajánlat tartalmi értéke

Az értékelés részletes módszertanát a közbeszerzési dokumentumok tartalmazzák.

**1. értékelési részszempont: Ajánlati ár**

Az ajánlati árnak teljes körűnek kell lennie, tartalmaznia kell valamennyi költséget, mely a szerződés teljesítése során az ajánlattevő oldalán felmerül, beleértve a termékekhez kapcsolódó szállítási költségeket is.

Az ajánlatkérő az ajánlati árat a felolvasólapon nettó HUF értékben kéri megadni a dokumentációban foglalt ártáblázat szerint. Ajánlatkérő ajánlati árként a termékek nettó egységárának és mennyiségének szorzatainak összegét bírálja (ártáblázat mindösszesen sor). Az ajánlati ár nem köthető semmilyen más külföldi fizetőeszköz árfolyamához.

Ajánlattevőnek ajánlatot kell tennie, „0”, azaz nulla forint „nettó ajánlati ár” megajánlása esetén az ajánlat érvénytelen a Kbt. 73. § (1) bekezdésének e) pontja alapján.

**2. értékelési részszempont: Teljesítési határidő**

A dokumentáció mellékletét képező szerződéstervezet szerint a szerződés akkor tekinthető teljesítettnek, ha a termékeket a nyertes Ajánlattevő a teljesítés helyére leszállítja, valamint a termékek megfelelnek a mennyiségi és minőségi követelményeknek, valamint a szállítólevél és/vagy az átadás-átvételi jegyzőkönyv aláírásra került és valamennyi vállalt szerződéses feltétel maradéktalanul teljesítésre került.

Ajánlattevőnek a teljesítési határidőt a szerződés hatályba lépésétől számítottan kell megadnia egész naptári napokban számolva. Az ajánlat érvénytelen a Kbt. 73. § (1) bekezdésének e) pontja alapján, amennyiben nem egész naptári napokban kerül megadásra a vállalt határidő vagy 60 napnál kedvezőtlenebb, magasabb teljesítési határidőt vállal Ajánlattevő.

A legkedvezőbb megajánlás 45 nap, ennél alacsonyabb (kedvezőbb) megajánlás esetén is a részszempontra adható maximális pontszám (100 pont) kerül kiosztásra. A legkedvezőtlenebb megajánlás 60 nap, ennél magasabb (kedvezőtlenebb) megajánlás az ajánlat érvénytelenségét vonja maga után.

**K) KIZÁRÓ OKOK ÉS A MEGKÖVETELT IGAZOLÁSI MÓD MINDEGYIK RÉSZFELADAT ESETÉN:**

Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) bekezdés g)-k), m) és q) pontjaiban felsorolt kizáró okok bármelyike fennáll.

A Kbt. 74. § (1) bekezdés b) pontja értelmében az ajánlatkérőnek ki kell zárnia az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki, vagy amely részéről a kizáró ok az eljárás során következett be.

**Igazolási mód:**

Ajánlattevőnek az ajánlatában a Kbt. 114. § (2) bekezdéseinek, valamint a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X.30.) Korm. rendelet [a továbbiakban: 321/2015. (X.30.) Korm. rendelet] 17. § (1) bekezdése szerint egyszerű nyilatkozattal kell igazolnia, hogy nem tartozik a Kbt. 62. § (1) bekezdés g)-k), m) és q) pontjainak hatálya alá.

A Kbt. 62. § (1) bekezdésének k) pont kb) alpontjára vonatkozóan a Magyarországon letelepedett Ajánlattevőnek a 321/2015. (X. 30.) Korm. rendelet 8. § i) pont ib) alpontja, míg a nem Magyarországon letelepedett Ajánlattevőnek a 321/2015. (X. 30.) Korm. rendelet 10. § g) pont gb) alpontja szerint kell igazolnia.

Ajánlattevőnek nyilatkoznia kell továbbá a Kbt. 67. § (4) bekezdése és a 321/2015. (X. 30.) Korm. rendelet 17. § (2) bekezdése szerint, hogy a szerződés teljesítéséhez nem vesz igénybe a fenti kizáró okok hatálya alá eső alvállalkozót, valamint az alkalmasság igazolásában részt vevő más szervezetet.

A közös ajánlattevőknek külön-külön kell nyilatkozniuk a kizáró okokkal kapcsolatban és a szükséges igazolásokat is külön-külön kell csatolniuk.

A kizáró okok fenn nem állására vonatkozó nyilatkozatoknak a keltezése nem lehet korábbi, mint a jelen ajánlattételi felhívás megküldésének napja.

**L) ALKALMASSÁGI KÖVETELMÉNYEK meghatározása a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Korm. rendelet alapján**

|  |  |
| --- | --- |
| **Műszaki, illetve szakmai alkalmasság** | |
| Az alkalmasság megítéléséhez szükséges adatok és a megkövetelt igazolási mód:  Ajánlatkérő felhívja az ajánlattevők figyelmét a Kbt. 114. § (2) bekezdésére, miszerint a Kbt. 67. § (1) bekezdése szerinti nyilatkozatban ajánlattevő (vagy ha az előírt alkalmassági követelménynek más szervezet vagy személy kapacitásaira támaszkodva kíván megfelelni Ajánlattevő, akkor az érintett szervezet) csupán arról köteles nyilatkozni, hogy az általa igazolni kívánt alkalmassági követelmények teljesülnek, az alkalmassági követelmények teljesítésére vonatkozó részletes adatokat nem köteles megadni.  Ajánlattevő (vagy ha az előírt alkalmassági követelménynek más szervezet vagy személy kapacitásaira támaszkodva kíván megfelelni Ajánlattevő, akkor az érintett szervezet) az alkalmassági követelmények teljesítésére vonatkozó részletes adatokat tartalmazó, az eljárást megindító felhívásban előírt nyilatkozatait az alkalmassági követelmények tekintetében az eljárást megindító felhívásban előírt igazolások benyújtására vonatkozó szabályok szerint, az ajánlatkérő a Kbt. 69. § (4) és (6) bekezdése szerinti felhívására köteles benyújtani.  **M/1:** Csatolja az eljárást megindító felhívás megküldésétől visszafelé számított három évben szerződésszerűen teljesített, legjelentősebb beszerzés tárgya szerinti szállításra vonatkozó igazolást/referencianyilatkozatot legalább az alábbi tartalommal:  - az elvégzett szállítás tárgya,  - a szállítás mennyisége,  - a teljesítés ideje (kezdés és befejezés év/hónap/nap),  - nyilatkozat a teljesítési előírásoknak és a szerződésnek való megfelelőségről,  - a szerződést kötő másik fél megnevezése, referenciát igazoló neve, elérhetősége.  Az alkalmasságot az ajánlattevő, illetve az alkalmasság igazolásában részt vevő más szervezet nyilatkozatával, vagy a szerződést kötő másik fél által adott igazolással lehet igazolni.  Ajánlatkérő felhívja a figyelmet a 321/2015. (X. 30.) Korm. rendelet 21/A. §-ában foglaltakra.  A Kbt. 65. § (9) bekezdése alapján az M/1 alkalmassági követelmény teljesítésének igazolására ajánlattevő csak akkor veheti igénybe más szervezet kapacitásait, ha az adott szervezet olyan mértékben részt vesz a szerződés, vagy a szerződés azon részének teljesítésében, amelyhez e kapacitásokra szükség van, amely - az ajánlattevő saját kapacitásával együtt - biztosítja az alkalmassági követelményben elvárt szakmai tapasztalat érvényesülését a teljesítésben. A Kbt. 65.§ (7) bekezdés szerinti kötelezettségvállalásnak a referenciákra vonatkozó követelmény teljesítését igazoló más szervezet tekintetében azt kell alátámasztania, hogy ez a szervezet ténylegesen részt vesz a szerződés teljesítésében, az ajánlatkérő a szerződés teljesítése során ellenőrzi, hogy a teljesítésbe történő bevonás mértéke e bekezdésekben foglaltaknak megfelel. | Az alkalmasság minimumkövetelménye(i)  (adott esetben):  **M/1:** Alkalmatlan az ajánlattevő, ha nem rendelkezik az eljárást megindító felhívás megküldésétől visszafelé számított három éven belül befejezett, de legfeljebb hat éven belül megkezdett, szerződésszerűen teljesített:  1.RÉSZFELADAT ESETÉN: legalább 5 db konyhatechnológiai berendezés szállítására és beüzemelésére vonatkozó referenciával, amit legfeljebb három szerződés útján teljesített.  Konyhatechnológiai berendezés alatt ajánlatkérő az alábbiakat érti: hűtővitrin, fűtött tányérfeladó, hűtőpult, rostlap, kerámialapos tűzhely 4 zónás, pohármosogatógép, kombipároló, vagy ezekkel egyenértékű termék.  2.RÉSZFELADAT ESETÉN: legalább 200 db borospohár és legalább 100 db evőeszköz és legalább 100 db tányér szállítására vonatkozó referenciával, amit legfeljebb három szerződés útján teljesített.  (Kbt. 65. § (6) bekezdésének megfelelően az előírt alkalmassági követelményeknek a közös ajánlattevők együttesen is megfelelhetnek. Azon követelményeknek, amelyek értelemszerűen kizárólag egyenként vonatkoztathatóak a gazdasági szereplőkre, az együttes megfelelés lehetősége értelmében elegendő, ha közülük egy felel meg.) |

Az alkalmasság igazolására irányadók továbbá a Kbt. 65. § szerinti alábbi rendelkezései:

Kbt. 65.§ (7) bekezdés: Az előírt alkalmassági követelményeknek az ajánlattevők bármely más szervezet vagy személy kapacitására támaszkodva is megfelelhetnek, a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt vagy követelményeket, amelynek igazolása érdekében az ajánlattevő ezen szervezet erőforrására vagy arra is támaszkodik. A Kbt. 65.§ (8) bekezdésben foglalt eset kivételével csatolni kell az ajánlatban a kapacitásait rendelkezésre bocsátó szervezet olyan szerződéses vagy előszerződésben vállalt kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

Kbt. 65.§ (8) bekezdés: Az a szervezet, amelynek adatait az ajánlattevő a gazdasági és pénzügyi alkalmasság igazolásához felhasználja, a Ptk. 6:419. §-ában foglaltak szerint kezesként felel az ajánlatkérőt az ajánlattevő teljesítésének elmaradásával vagy hibás teljesítésével összefüggésben ért kár megtérítéséért.

Ha az előírt alkalmassági követelményeknek az ajánlattevő más szervezet kapacitására támaszkodva felel meg, a Kbt. 67.§ (3) bekezdése alapján az ajánlatban be kell nyújtani a kapacitásait rendelkezésre bocsátó szervezet részéről is a Kbt. 67. § (1) bekezdés szerinti nyilatkozatot, az igazolások benyújtásának előírásakor pedig e szervezetnek - kizárólag az alkalmassági követelmények tekintetében - az előírt igazolási módokkal azonos módon kell igazolnia az adott alkalmassági feltételnek történő megfelelést.

**M) A HIÁNYPÓTLÁS LEHETŐSÉGE, ILLETVE ANNAK KIZÁRÁSA**

Ajánlatkérő a Kbt. 71. § (6) bekezdése szerint biztosít lehetőséget a hiánypótlásra azzal, hogy Ajánlatkérő nem rendel el újabb hiánypótlást arra vonatkozóan, ha a hiánypótlással az ajánlattevő az ajánlatban korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás.

**N) A MÓDOSÍTOTT AJÁNLATTÉTELI HATÁRIDŐ**

2017. augusztus 2. napján 10:00 óra

**O) AZ AJÁNLAT BENYÚJTÁSÁNAK CÍME**

**Eszterházy Károly Egyetem**

3300 Eger, Eszterházy tér 1., Földszint 132. Iroda.

**P) AZ AJÁNLATTÉTEL NYELVE**

Az eljárás nyelve magyar. Amennyiben az eljárás során idegen nyelvű iratok, dokumentumok kerülnek benyújtásra, a magyar nyelvű fordítás csatolása kötelező. Ajánlatkérő nem követeli meg hiteles fordítás benyújtását, az ajánlattevő általi felelős fordítást is elfogadja.

A lefordított anyagot cégjegyzésre jogosult személynek vagy meghatalmazottjának alá kell írnia és a következő megjegyzéssel kell ellátnia: "A magyar nyelvű fordítások tartalmukban és értelmükben teljes egészében megegyeznek az idegen nyelvű eredeti iratok tartalmával."

Az ajánlattevő felelőssége, hogy a magyar nyelvű fordítás megfelelő legyen. Ajánlatkérő nem köteles az idegen nyelvű irat tartalmát vizsgálni, de ennek jogát fenntartja, különösen, ha azt észleli, hogy a magyar nyelvű fordítás a valóságtól eltérő adatot tartalmaz és ez az eltérés a verseny tisztaságát veszélyezteti. Az idegen nyelven benyújtott irat, dokumentum és annak fordítása közötti eltérésből fakadó esetleges hátrányos jogkövetkezményeket az ajánlattevőnek viselnie kell.

**Q) AZ AJÁNLATOK FELBONTÁSÁNAK HELYE ÉS MÓDOSÍTOTT IDEJE**

Ideje: 2017. augusztus 2. napján 10:00 óra

**Helye:** **Eszterházy Károly Egyetem**

3300 Eger, Eszterházy tér 1., Földszint 132. Iroda.

**R) AZ AJÁNLATOK FELBONTÁSÁN JELENLÉTRE JOGOSULTAK**

Az ajánlatok felbontásán a Kbt. 68. § (3) bekezdésében említett személyek jogosultak jelen lenni. A bontási eljárásra egyebekben a Kbt. 68. § (1), valamint (4) és (6) bekezdéseiben foglaltak irányadók.

**S) Az ajánlati kötöttség időtartamának meghatározása**

Az ajánlati kötöttség időtartama az ajánlattételi határidő lejártától számított harminc nap.

**T) AZ AJÁNLATTÉTELI FELHÍVÁS ÉS DOKUMENTÁCIÓ MEGKÜLDÉSÉNEK NAPJA**

2017. július 28.

**A MÓDOSÍTOTT AJÁNLATTÉTELI FELHÍVÁS ÉS DOKUMENTÁCIÓ MEGKÜLDÉSÉNEK NAPJA**

2017. július 28.

**V) EGYÉB INFORMÁCIÓK**

1. Az ajánlatot ajánlattevőnek a felhívásban, valamint a dokumentációban meghatározott tartalmi és formai követelményeknek megfelelően kell elkészítenie és benyújtania.

2. **Formai követelmények:** Az ajánlatot a Kbt. 68.§ (2) bekezdésében meghatározott formai követelményeknek megfelelően, papír alapon **1 eredeti példányban**, cégszerűen aláírva, roncsolásmentesen nem bontható kötésben, összefűzve (pl. tűzés, spirálozás, kötés), folyamatos oldalszámozással, valamint tartalomjegyzékkel ellátva kell 1 db lezárt csomagolásban benyújtani.

Az eredeti, aláírt ajánlatot teljes terjedelmében \*.pdf formátumban beszkennelve **1 példányban** **elektronikus adathordozón** is be kell nyújtani az ajánlattal közös csomagolásban.

Ezzel kapcsolatban ajánlattevőnek cégszerűen aláírt nyilatkozatot kell benyújtani a tekintetben, hogy az ajánlat elektronikus formában benyújtott (jelszó nélkül olvasható, de nem módosítható .pdf file) példánya a papír alapú példánnyal megegyezik. Eltérés esetén a papír alapú példány tartalma a mérvadó.

Az ajánlatban minden nyilatkozatot/iratot cégszerűen alá kell írni az erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos meghatalmazást kaptak. Ajánlatkérő felhívja a figyelmet, hogy az ajánlatban csatolt nyilatkozat akkor alkalmas joghatás kiváltására, ha azt az Ajánlatkérő által elérhető adatok, valamint az ajánlatban becsatolt dokumentum (pl.: aláírási címpéldány, meghatalmazás stb.) alapján kötelezettségvállalásra jogosult személy vagy személyek teszik.

A csomagolásra rá kell írni: „**AJÁNLAT** – **Az Eszterházy Károly Egyetem Leányka úti Campusán tankonyha kialakításához konyhai gépek, berendezések és eszközök beszerzése”,** valamint azt, hogyaz **„Ajánlattételi határidő előtt nem bontható fel, haladéktalanul a közvetlen címzetthez /dr. Bélteki Antónia- földszint 132. szoba/ továbbítandó.”**

Az ajánlatot az ajánlatkérő csak akkor tekinti az ajánlattételi határidőn belül benyújtottnak, ha annak ajánlatkérő általi kézhezvételére a határidő lejártáig sor kerül.

Az ajánlat benyújtható legkésőbb a felhívásban megjelölt ajánlattételi határidő lejártának időpontjáig:

-  postai úton – ajánlott, tértivevényes küldeményként Eszterházy Károly Egyetem, 3300 Eger, Eszterházy tér 1., Földszint 132. Iroda címre, vagy 3301 Eger, Pf.: 43. címre, vagy

-  személyesen (ideértve a futár, illetve pontos címre kézbesítő gyorsposta igénybevételével történő benyújtást is) munkanapokon hétfőtől csütörtökig 09.00-16.00 óra között illetve az ajánlattételi határidő lejártának napján 09.00 órától az ajánlattételi határidő lejártának időpontjáig a felhívásban megjelölt helyen.

Személyes benyújtás esetén (ideértve a futár, illetve pontos címre kézbesítő gyorsposta útján való benyújtást is) az ajánlat, Ajánlatkérő kapcsolattartója (vagy kapcsolattartó helyettese) általi átvételének időpontja minősül az ajánlat benyújtási időpontjának.

Az ajánlatokat a - hivatkozott időtartamon belül- személyesen kizárólag a +36/20/578-2150 telefonszámon előre egyeztetett időpontban lehet leadni.

A postai úton benyújtott ajánlat akkor minősül határidőben benyújtottnak, ha az ajánlattételi határidő lejártáig fent hivatkozott címre megérkezik.

A postai úton benyújtott ajánlat, illetve az azzal kapcsolatos küldemények elvesztéséből eredő kockázat az ajánlattevőt terheli. Amennyiben a boríték (csomagolás) nincs megfelelően lezárva, illetve megfelelő jelöléssel ellátva, az ajánlatkérő nem vállal felelősséget az ajánlat elirányításáért vagy idő előtti felbontásáért.

A futár útján történő továbbítás esetére a postai küldemények vonatkozásában meghatározottak az irányadóak. Azokat a benyújtott ajánlatokat, amelyek ajánlatkérő általi kézhezvételére az ajánlattételi határidő lejártát követően kerül sor, ajánlatkérő elkésettnek tekinti.

3. Az ajánlat összeállításával és benyújtásával kapcsolatban felmerülő összes költség az ajánlattevőt terheli.

4. **Közös ajánlattétel:** A Kbt. 35. § (1)-(7) bekezdésére is figyelemmel több gazdasági szereplő közösen is nyújthat be ajánlatot.

A Kbt. 114.§ (2) bekezdése alapján bármely gazdasági szereplő, amelynek az ajánlatkérő az eljárást megindító felhívást megküldte, jogosult közösen ajánlatot tenni olyan gazdasági szereplővel is, amelynek az ajánlatkérő nem küldött eljárást megindító felhívást.

A közös ajánlattevők személyében az ajánlattételi határidő lejártát követően változás nem következhet be.

Ajánlatkérő a közös ajánlatot csak akkor fogadja el, ha az ajánlattevők kifejezetten (írásbeli nyilatkozatban) elismerik közös vállalkozásuk szerződésszegéssel okozott károkért, valamint a harmadik személynek okozott károkért fennálló egyetemleges felelősségét, és teljes jogkörű közös képviselőt hatalmaznak meg. Az ajánlathoz csatolni kell a közös ajánlatot benyújtó ajánlattevők által kötött és valamennyi közös ajánlatot tevő által cégszerűen aláírt megállapodást, amely tartalmazza az egyetemleges felelősségvállalásra vonatkozó nyilatkozatot, illetve a közös képviselő meghatalmazását, az ajánlatban vállalt kötelezettségek és a munka megosztásának ismertetését a tagok között, valamint a számlázás rendjét.

5. Ajánlatkérő a nyertes ajánlattevőnek nem teszi lehetővé gazdálkodó szervezet létrehozását egyik részfeladatban sem.

6. Az ajánlatnak tartalmaznia kell az ajánlattevő kifejezett nyilatkozatát a Kbt. 66.§ (2) és (4), a 67. § (4) bekezdése szerint, valamint a Kbt. 114.§ (2) bekezdése szerinti nyilatkozatot.

A Kbt. 66. § (2) bekezdése szerinti nyilatkozat eredeti példányának becsatolását kéri Ajánlatkérő.

8. Az ajánlatban felolvasólapot kell elhelyezni, ami tartalmazza a Kbt. 68. § (4) bekezdése szerinti összes adatot (az ajánlattevők neve, címe (székhelye, lakóhelye), valamint azok a főbb, számszerűsíthető adatok, amelyek az értékelési szempont alapján értékelésre kerülnek részfeladatonként külön-külön.

**SZAKMAI AJÁNLAT: Ajánlatkérő a megajánlásokat tartalmazó ártáblázatot szakmai ajánlatnak tekinti, melyet kér beárazni, kitölteni és az ajánlathoz csatolni. Amennyiben az ártáblázat nem kerül az ajánlat részeként csatolásra, úgy Ajánlatkérő érvénytelennek nyilvánítja ajánlattevő ajánlatát.**

A táblázatban a sorok sorrendjén, a feltüntetett darabszámon változtatni nem lehet, tilos az egyes sorokat összevonni, valamint tilos az egyes tételekhez tartozó mennyiségeket megváltoztatni, vagy a mennyiség egységét megváltoztatni. A táblázat tételeiben az ajánlattevők az ajánlatkérő hozzájárulása nélkül nem módosíthatnak, tételeket nem hagyhatnak el, továbbá tételeket nem tehetnek hozzá. Az ártáblázatban az árat úgy kell kalkulálni és megajánlani, hogy az minden, a közbeszerzési dokumentum szerinti költséget tartalmazzon.

Valamennyi sort be kell árazni. Az ajánlat érvénytelen, ha Ajánlattevő nem ad ajánlatot minden sorra, tételre vonatkozóan, vagy valamely tételre vonatkozóan 0 Ft-os megajánlást tesz.

**A dokumentáció mellékletét képező ártáblázatban fel kell tüntetni minden megajánlott termék gyártmányát, típusát, megnevezését. Saját, egyedi gyártmány esetén ezt kifejezetten kérjük feltüntetni. Ennek elmaradása az ajánlat érvénytelenségét eredményezheti.**

**Mindkét részfeladat esetén az ajánlatnak tartalmaznia kell minden megajánlott termékre vonatkozóan részletes magyar nyelvű termék ismertetőt, a termék bemutatását tartalmazó leírást oly módon, hogy annak tartalma alapján a műszaki követelményeknek való megfelelés megállapítható legyen.**

Ajánlatkérő felhívja a Tisztelt Ajánlattevők figyelmét arra, hogy hiánypótlás vagy felvilágosítás megadása során javítható az ajánlatban előforduló olyan nem jelentős, egyedi részletkérdésre vonatkozó hiba, amelynek változása a teljes ajánlati árat vagy annak értékelés alá eső részösszegét és az ajánlattevők között az értékeléskor kialakuló sorrendet nem befolyásolja. E körben Ajánlatkérő felhívja a Tisztelt Ajánlattevők figyelmét arra, hogy Ajánlatkérő nem tekinti nem jelentős, egyedi részletkérdésre vonatkozó hibának az ártáblázat bármelyik tétel mennyiségének, szövegének átírását, a tétel értékének „0”-val történő szerepeltetését, a tétel nem szerepeltetését vagy plusz tétel szerepeltetését - amennyiben az nem az ajánlatkérő kiegészítő tájékoztatásán alapul, így ezen esetek az ajánlat érvénytelenségét vonják maga után!

Kérjük ajánlattevőket, hogy az ajánlatok értékelésének elősegítése érdekében beárazott ártáblázatukat szerkeszthető, excel formátumban is szíveskedjenek csatolni ajánlatuk elektronikus példányához.

9. Amennyiben ajánlattevő, alvállalkozó, vagy az alkalmasság igazolásában részt vevő szervezet az ajánlatban – átalakulásra hivatkozással – jogelődje bármely adatát fel kívánja használni, az ajánlathoz csatolnia kell a jogutódlás tényét, körülményeit bizonyító cégiratokat egyszerű másolatban, így különösen a szétválási, kiválási szerződést, átalakulási cégiratokat is.

A Kbt. 65.§ (11) bekezdése alapján nem használhatja fel a gazdasági szereplő alkalmassága igazolására azokat az adatokat, amelyek felhasználására jogutódlás eredményeként - a jogelőd Kbt. 65. § (7) bekezdés szerinti bevonása nélkül - maga lenne jogosult, ha a jogelőd gazdasági szereplő tekintetében az eljárásban alkalmazandó valamely kizáró ok fennáll, vagy - ha a jogelőd megszűnt - megszűnése hiányában fennállna.

A gazdasági szereplő ebben az esetben is élhet a Kbt. 64. § szerinti lehetőséggel és felhasználhatja a jogelődnek az alkalmasság igazolására szolgáló adatait, ha a korábban felmerült kizáró okkal összefüggésben igazolja megbízhatóságát.

Ajánlattevő, vagy az alkalmasság igazolásában részt vevő szervezet vonatkozásában, amennyiben nyilatkozatot tett, az aláíró személy képviseleti jogosultságának igazolása céljából, az ajánlatnak tartalmaznia kell:

a) olyan okiratot (pld. alapító okirat, alapszabály), amelyből megállapítható az aláíró személy képviseletre való jogosultsága; valamint

b) olyan közjegyző által készített aláírási címpéldányt vagy ügyvéd által ellenjegyzett vagy két tanú aláírásával ellátott dokumentumot, melyből egyértelműen megállapítható az aláíró személy aláírásának mintája.

Amennyiben az ajánlattevő, vagy az alkalmasság igazolásában részt vevő szervezet a 2013. évi V. törvény 3:89. §-a szerinti gazdasági társaság, úgy nem kell csatolni az aláíró személy képviseletre való jogosultságát igazoló fenti a) pont szerinti okiratot, mivel ez Ajánlatkérő által ingyenesen ellenőrizhető elektronikus úton.

Természetes személynek (ide értve az egyéni vállalkozót is) – értelemszerűen – saját személye vonatkozásában nem kell csatolni a saját személyének képviseletre való jogosultságát igazoló fenti a) pont szerinti okiratot.

A b) pont vonatkozásában a cégnyilvánosságról, a bírósági cégeljárásról és a végelszámolásról szóló 2006. évi V. törvény (Ctv.) hatálya alá tartozó ajánlattevő, vagy az alkalmasság igazolásában részt vevő szervezet esetében az aláíró személy vonatkozásában – figyelemmel a Ctv. 9. §-ára – közjegyző által készített aláírási címpéldányt vagy ügyvéd által ellenjegyzett aláírás-mintát kell csatolni.

Amennyiben az ajánlatot vagy annak valamely nyilatkozatát aláíró cégjegyzésre nem jogosult, csatoljanak közokiratba vagy a polgári perrendtartásról szóló 1952. évi III. tv. 196. § (1) bekezdése szerinti teljes bizonyító erejű magánokiratba foglalt meghatalmazást, amely a meghatalmazott és a meghatalmazó aláírását is tartalmazza.

A 321/2015.(X.30.) Korm.r. 13.§ alapján folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. Az ajánlattevőnek nyilatkoznia kell az ajánlatban, hogy esetében van-e folyamatban változásbejegyzési eljárás; az nemleges nyilatkozatot is az ajánlathoz kell csatolni.

10. Amennyiben az alkalmasság igazolására szolgáló dokumentum az alkalmassági minimum követelmények körében meghatározott összeget nem forintban tartalmazza, azt az ajánlatkérő a Magyar Nemzeti Banknak az ajánlattételi felhívás megküldésének napján érvényes hivatalos deviza középárfolyamán átszámítva veszi figyelembe. Amennyiben valamely devizát a Magyar Nemzeti Bank nem jegyez, az adott deviza az ajánlattevő letelepedése szerinti ország központi bankja által jegyzett, az ajánlattételi felhívás megküldésének napján érvényes árfolyamon számított euró ellenértéke kerül átszámításra. Árbevétel tekintetében az érintett év, referenciák tekintetében a teljesítés időpontjában érvényes devizaárfolyam az irányadó.

11. Ahol a Kbt. vagy annak végrehajtásáról szóló jogszabály vagy e jogszabályok alapján Ajánlatkérő valamilyen irat, dokumentum benyújtását írta elő, eltérő rendelkezés hiányában az irat, dokumentum a Kbt. 47. § (2) bekezdése alapján egyszerű másolatban is benyújtható. Amennyiben a felhívás alapján valamely követelés érvényesítésének alapjául szolgáló irat, igazolás, vagy nyilatkozatot szükséges becsatolni úgy azt eredeti példányban kell becsatolni a Kbt. 68. § (2) bekezdése szerint benyújtott papír alapú ajánlatban.

12. A közbeszerzési eljárás során az ajánlatkérő által órában megadott határidő a www.pontosido.hu weboldal „Budapest idő” adatai szerint értendő.

13. Amennyiben az ajánlattevő a felhívásban vagy a dokumentációban előírt igazolás helyett a Kbt. 69. § (11) bekezdése szerint kíván tényt vagy adatot igazolni, abban az esetben az ajánlattevő nyilatkozatban köteles megadni, hogy melyik tényt vagy adatot kívánja ily módon igazolni, és hogy mi az ezen tényt vagy adatot tartalmazó ingyenes, a közbeszerzési eljárás nyelvén rendelkezésre álló, elektronikus, hatósági nyilvántartás elérhetősége. Nem magyar nyelvű nyilvántartás esetében a releváns információ, igazolás felelős magyar nyelvű fordítását az ajánlatban csatolni kell. Ajánlatkérő felhívja a figyelmet, hogy a magyarországi nyilvántartások közül kizárólag a hatósági, valamint a külön jogszabályban nevesített nyilvántartások tekinthetőek az alkalmasság igazolására megfelelőnek.

14. A 321/2015. (X.30.) Korm. rendelet 46. § (3) bekezdése alapján, amennyiben a dokumentáció (közbeszerzési műszaki leírás) meghatározott szabványra, műszaki engedélyre, műszaki előírásokra, műszaki ajánlásra, illetve gyártmányra, eredetű vagy típusú dologra, eljárásra, tevékenységre, személyre, szabadalomra vagy védjegyre hivatkozik, úgy a megnevezés csak a tárgy jellegének egyértelmű meghatározása érdekében történt, és a megnevezés mellett a „vagy azzal egyenértékű” kifejezést is érteni kell, mely alapján az Ajánlatkérő köteles elfogadni az egyenértékű vagy a dokumentációban rögzítetteknél jobb megoldást is.

15. Az ajánlattételi felhívásban és az ajánlattételi dokumentációban a „Kbt.” rövidítés alatt a közbeszerzésekről szóló 2015. évi CXLIII. törvény értendő.

16. Bármely gazdasági szereplő, aki az adott közbeszerzési eljárásban ajánlattevő lehet, az eljárást megindító felhívásban, valamint a dokumentációban foglaltakkal kapcsolatban, írásban kiegészítő (értelmező) tájékoztatást kérhet a Kbt. 41. § (4) bekezdésének megfelelően a [lanchidicsaba@gmail.com](mailto:lanchidicsaba@gmail.com) és a [belteki.antonia@uni-eszterhazy.hu](mailto:belteki.antonia@uni-eszterhazy.hu) email címre elektronikus úton megküldött levélben. Az e-mail tárgyában kérjük kifejezetten megjelölni: „**Kiegészítő tájékoztatás kérése – Az Eszterházy Károly Egyetem Leányka úti Campusán tankonyha kialakításához konyhai gépek, berendezések és eszközök beszerzése**”. A feltett kérdéseket e-mailen szerkeszthető formátumban (\*.doc) is meg kell küldeni, meggyorsítva ezzel a válaszadást. A kiegészítő (értelmező) tájékoztatás kéréskor meg kell adni legalább az alábbi információkat: név, székhely (lakóhely), kapcsolattartó személy neve, levelezési cím, telefonszám, elektronikus levelezési cím.

A kiegészítő tájékoztatás során adott válaszok a közbeszerzési eljárás részét képezik, ezeket az ajánlat benyújtása során figyelembe kell venni. Az ajánlattevő köteles a megfelelő ajánlat benyújtáshoz szükséges minden információt beszerezni, az ajánlatkérő által meghatározott követelményekben rejlő bármilyen hibát vagy hiányosságot feltárni és az ajánlatkérőnek jelezni.

17. **Üzleti titok:** A Kbt. 44. §-a alapján a gazdasági szereplő az ajánlatban, hiánypótlásban vagy felvilágosításban, valamint a Kbt. 72. § szerinti indokolásban elkülönített módon elhelyezett, üzleti titkot (ideértve a védett ismeretet is) [Ptk. 2:47. §] tartalmazó iratok nyilvánosságra hozatalát megtilthatja.

**Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna**. **A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra**.

A gazdasági szereplő nem nyilváníthatja üzleti titoknak különösen

a) azokat az információkat, adatokat, amelyek elektronikus, hatósági vagy egyéb nyilvántartásból bárki számára megismerhetők,

b) az információs önrendelkezési jogról és az információszabadságról szóló 2011. évi CXII. törvény 27. § (3) bekezdése szerinti közérdekből nyilvános adatokat,

c) az ajánlattevő által az alkalmasság igazolása körében bemutatott

ca) korábban teljesített közbeszerzési szerződések, illetve a Kbt. szerinti építés- vagy szolgáltatási koncessziók megkötésére, tartalmára és teljesítésére vonatkozó információkat és adatokat,

cb) gépekre, eszközökre, berendezésekre, szakemberekre, tanúsítványokra, címkékre vonatkozó információkat és adatokat,

d) az ajánlatban meghatározott áruk leírását, ide nem értve a leírásnak azt a jól meghatározható elemét, amely tekintetében a Kbt. 44.§ (1) bekezdésben meghatározott feltételek az ajánlattevő által igazoltan fennállnak,

e) ha az ajánlatkérő annak benyújtását kéri, az ajánlattevő szakmai ajánlatát, ide nem értve a szakmai ajánlatnak azt a jól meghatározható elemét, amely tekintetében a Kbt. 44.§ (1) bekezdésben meghatározott feltételek az ajánlattevő által igazoltan fennállnak és a Kbt. 44.§ (3) bekezdés alapján nincs akadálya az üzleti titokká nyilvánításnak.

A gazdasági szereplő nem tilthatja meg nevének, címének (székhelyének, lakóhelyének), valamint olyan ténynek, információnak, megoldásnak vagy adatnak (a továbbiakban együtt: adat) a nyilvánosságra hozatalát, amely a Kbt. 76. § szerinti értékelési szempont alapján értékelésre kerül, de az ezek alapjául szolgáló – a Kbt. 44.§ (2) bekezdés hatálya alá nem tartozó – részinformációk, alapadatok (így különösen az árazott költségvetés) nyilvánosságra hozatalát megtilthatja.

Ha a gazdasági szereplő meghatározott információk, adatok üzleti titokká nyilvánítása során a Kbt. 44.§ (1)–(3) bekezdésben foglaltakat nem tartotta be, az ajánlatkérő hiánypótlás keretében köteles felhívni az érintett gazdasági szereplőt a megfelelő tartalmú dokumentum benyújtására.

18. Keretmegállapodás megkötésére, dinamikus beszerzési rendszer és elektronikus árlejtés alkalmazására nem kerül sor és Ajánlatkérő nem alkalmazza a Kbt. 114.§ (11) bekezdését. Ajánlatkérő nem alkalmazza a Kbt. 75.§ (2) bekezdés e) pontját és nem írja elő ajánlati biztosíték nyújtását egyik részfeladatban sem.

19. A 321/2015. (X.30.) Korm. rendelet 30. § (4) bekezdés szerinti információk a minősített ajánlattevők hivatalos jegyzékében történő felvétel feltételét képező minősítési szempontokhoz képest szigorúbbak: M/1

20. Az ajánlatkérő felhívja az ajánlattevők figyelmét, hogy az államháztartásról szóló 2011. évi CXCV. törvény 41. §-ának (6) bekezdése alapján központi költségvetési kiadási előirányzatok terhére olyan jogi személlyel, jogi személyiséggel nem rendelkező szervezettel nem köthet érvényes visszterhes szerződést, illetve létrejött ilyen szerződés alapján nem teljesíthet kifizetést, amely szervezet nem minősül átlátható szervezetnek. Az átlátható szervezet fogalmát a nemzeti vagyonról szóló 2011. évi CXCVI. törvény 3. § (1) bekezdésének 1. pontja tartalmazza.

Fentiekre tekintettel az Ajánlatkérő előírja, hogy a szerződéskötés feltétele, hogy a nyertes ajánlattevő a nemzeti vagyonról szóló 2011. évi CXCVI. törvény 3. § (1) bekezdésének 1. pontja szerinti átlátható szervezetnek minősüljön. Erre figyelemmel a nyertes ajánlattevőnek a szerződéskötés tervezett időpontjáig nyilatkoznia kell arról, hogy a nemzeti vagyonról szóló 2011. évi CXCVI. törvény 3. § (1) bekezdésének 1. pontja szerinti átlátható szervezetnek minősül-e.

Amennyiben a nyertes Ajánlattevő nem minősül a nemzeti vagyonról szóló 2011. évi CXCVI. törvény 3. § (1) bekezdésének 1. pontja szerinti átlátható szervezetnek, akkor ez olyan, az írásbeli összegezés megküldését követően felmerülő, az Ajánlatkérő által előre nem látható lényeges körülménynek minősül, amelyre tekintettel az Ajánlatkérő a szerződés megkötésére képtelenné válik és így az ajánlatkérő a Kbt. 131. §-ának (9) bekezdése alapján mentesül a szerződéskötési kötelezettsége alól.

21. A Kbt. 81.§ (5) bekezdése alapján Ajánlatkérő jelen eljárás során az ajánlatok bírálatát az ajánlatok értékelését követően végzi el. Ajánlatkérő az értékelési sorrendben legkedvezőbb vagy a legkedvezőbb és az azt követő egy vagy több legkedvezőbb ajánlattevő tekintetében végzi el a bírálatot.

22. Ajánlatkérő tájékoztatja az ajánlattevőket, hogy a Kbt. 53. § (4)-(6) bekezdése alapján feltételes közbeszerzési eljárást folytat le mindkét részfeladat esetén. Ajánlatkérő a Kbt. 53. § (5) bekezdésére és a 135. § (12) bekezdésére való hivatkozással tájékoztatja az ajánlattevőket, hogy az ajánlatkérő az eljárást eredménytelenné nyilváníthatja a Kbt. 75. § (2) bekezdés a) pontja alapján, ha az alábbi meghatározott, ajánlatkérő ellenőrzési körén kívül eső, bizonytalan jövőbeli esemény az ajánlattételi határidőt követően bekövetkezik: Ajánlatkérőnek nem áll rendelkezésére a tárgybani közbeszerzési eljáráshoz szükséges támogatási szerződésmódosítás, változás-bejelentés elfogadásáról szóló támogatói döntés.

Fentiek bekövetkezése esetén a Kbt. 131. § (9) bekezdése alapján Ajánlatkérő mentesül a szerződéskötési kötelezettsége alól, illetőleg ezt az okot az e közbeszerzési eljárás eredményeként megkötendő szerződés hatálybalépését felfüggesztő feltételként is kiköti.

Eger, 2017. július 28.

**Dr. Liptai Kálmán Csaba s.k. Lengyel Péter s.k.**

**rektor kancellár**

**Amódosított ajánlattételi felhívást (19 oldal) a 14/2016. (V.25.) MvM rendelet 6. § (4) bekezdése alapján ellenjegyzem:**

|  |
| --- |
| Dr. Lánchidi Csaba  felelős akkreditált közbeszerzési szaktanácsadó  [Lajstromszám:00605] |

1. A közbeszerzésekről szóló 2015. évi CXLIII. törvény. [↑](#footnote-ref-1)